Publication: Magyar Közlöny
Issue: MK-2004-51 (Year: 2004, Number: 51)
Era: 2004-2010
Section: szóló 1996. évi CXII. törvény (a továbbiakban: Hpt.) a
Paragraph Index: 4

szóló 1996. évi CXII. törvény (a továbbiakban: Hpt.) a 13/A. §-t követõen a következõ címmel és 13/B. §-sal egészül ki: „Informatikai rendszer védelme 13/B. § (1) A pénzügyi intézménynek ki kell alakítania a pénzügyi, kiegészítõ pénzügyi szolgáltatási tevékenységének ellátásához használt informatikai rendszer biztonságával kapcsolatos szabályozási rendszerét és gondoskodnia kell az informatikai rendszer kockázatokkal arányos védelmérõl. A szabályozási rendszerben ki kell térni az információtechnológiával szemben támasztott követelményekre, a használatából adódó biztonsági kockázatok felmérésére és kezelésére a tervezés, a beszerzés, az üzemeltetés és az ellenõrzés területén.

Source: https://magyarkozlony.hu/hivatalos-lapok/57ef3af3617123abf9c39f001fce9beca36b35b5/dokumentumok/23888c500e906d63584193d526363b64a833be12/letoltes